Document ID: 32005D0871

KOMISIJAS LĒMUMS
(2005. gada 6. decembris),
ar ko Dāniju un Slovēniju saskaņā ar Padomes Direktīvu 1999/105/EK atbrīvo no dažiem pienākumiem, kuri saistīti ar meža reproduktīvā materiāla tirdzniecību
(izziņots ar dokumenta numuru K(2005) 4727)
(Autentisks ir teksts vienīgi dāņu un slovēņu valodā)
(2005/871/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 22. decembra Direktīvu 1999/105/EK par meža reproduktīvā materiāla tirdzniecību (1), un jo īpaši tās 20. pantu,
ņemot vērā Dānijas un Slovēnijas lūgumu,
tā kā:
(1)
Saskaņā ar Direktīvu 1999/105/EK Komisija zināmos apstākļos var atbrīvot dalībvalsti no šajā direktīvā noteiktajiem pienākumiem, kuri saistīti ar meža reproduktīvā materiāla tirdzniecību.
(2)
Dānija un Slovēnija ir lūgušas tās atbrīvot no pienākumiem attiecībā uz konkrētām koku sugām.
(3)
Tā kā šo sugu meža reproduktīvais materiāls tur parasti netiek reproducēts vai tirgots un šo sugu mežu audzēšana šīm valstīm ekonomiski ir mazsvarīga, Dāniju un Slovēniju jāatbrīvo no Direktīvā 1999/105/EK noteiktajiem pienākumiem attiecībā uz minētajām koku sugām un to meža reproduktīvo materiālu.
(4)
Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Dāniju un Slovēniju atbrīvo no pienākuma piemērot Direktīvu 1999/105/EK, izņemot tās 17. panta 1. punktu, attiecība uz šīs direktīvas pielikumā uzskaitītajām koku sugām.
2. pants
Šis lēmums ir adresēts Dānijas Karalistei un Slovēnijas Republikai.
Briselē, 2005. gada 6. decembrī

Labels: 3
15
18
6